Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 140

3. A műszaki dokumentációnak alkalmasnak kell lennie annak megállapítására, hogy a berendezés megfelel e rendelet követelményeinek. A dokumentációnak legalább a következő információkat kell tartalmaznia: — a gyártó vagy annak a Magyar Köztársaságban letelepedett meghatalmazott képviselője nevét és címét, — a berendezés leírását, — márkajelét, — kereskedelmi megnevezését, — típusát, sorozatát és számát, — a berendezés azonosításához és zajkibocsátásának értékeléséhez szükséges műszaki adatokat, ha szükséges, vázlatrajzokat is, és minden olyan leírást, magyarázatot, amelyek ezek megértéséhez nélkülözhetetlen, — hivatkozást e rendeletre, — e rendelet előírásainak megfelelően végrehajtott zajmérésekre vonatkozó műszaki jegyzőkönyvet, — az alkalmazott műszaki eljárásokat és a gyártási folyamat változásaiból adódó bizonytalanságok értékelésének eredményeit, valamint ezek hatását a garantált zajszintre.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes